Modrooký chlapec - Steel, Danielle (Ikar Bratislava, 2017)
Tento román je azda to najlepšie, čo Danielle Steel vytvorila. Je to pútavý príbeh o temnom tajomstve, o druhej šanci a sile lásky a odvahy, ktorú každý z nás potrebuje na prekonanie najväčších životných problémov.
Ginny Carterová bola vychádzajúcou hviezdou televízneho spravodajstva. S manželom, populárnym moderátorom, a trojročným synom viedla spokojný život v Beverly Hills. Až do chvíle, keď ju osud dva dni pred Vianocami pripravil o všetko. Veľmi túži po tom, aby dala úlomky svojho života opäť dohromady a zmysel hľadá v humanitárnej práci v najchudobnejších častiach sveta.
Na výročie osudnej nehody, keď sama zápasí s myšlienkou na smrť, stretne opusteného chlapca, ktorý sa jej dostane pod kožu. Z jeho modrých očí vyžaruje ohromná sila ducha a neodolateľná zmes nevinnosti a múdrosti. Ginny mu inštinktívne chce podať pomocnú ruku. Rozvíja sa medzi nimi zvláštne puto, obidvaja túžia po tom, aby si navzájom poskytli rodinu, ktorú každý z nich stratil. On však nikomu neverí a každého podozrieva, stále od Ginny uteká. A navyše, niečo pred ňou tají.
Keywords: román -- romantický, ľúbostný román